Document ID: 32004R0277

Κανονισμός (ΕΚ) αριθ. 277/2004 της Επιτροπής
της 17ης Φεβρουαρίου 2004
για την έγκριση, χωρίς χρονικό περιορισμό, μιας πρόσθετης ύλης στις ζωοτροφές
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των πρόσθετων υλών στη διατροφή των ζώων(1), όπως τροποποιήθηκε τελευταία από τον κανονισμό (ΕΚ) αριθ. 1756/2002(2), και ιδίως το άρθρο 3 και το άρθρο 9δ παράγραφος 1,
Εκτιμώντας τα ακόλουθα:
(1) Σύμφωνα με την οδηγία 70/524/ΕΟΚ καμία πρόσθετη ύλη δεν μπορεί να τεθεί σε κυκλοφορία εάν δεν έχει χορηγηθεί σχετική κοινοτική έγκριση.
(2) Το άρθρο 3α της οδηγίας 70/524/ΕΟΚ ορίζει τις απαιτήσεις για την κοινοτική έγκριση μιας πρόσθετης ύλης στις ζωοτροφές.
(3) Η χρήση του ενζύμου 3-φυτάση που παράγεται από το Aspergillus niger (CBS 114.94) έχει ήδη εγκριθεί χωρίς χρονικό περιορισμό από τον κανονισμό (ΕΚ) αριθ. 1353/2000 της Επιτροπής(3) για τις κατηγορίες ζώων χοιρίδια, χοίροι πάχυνσης, χοιρομητέρες, κοτόπουλα πάχυνσης και ωοτόκες όρνιθες.
(4) Η χρήση αυτής της πρόσθετης ύλης επετράπη προσωρινά από τον κανονισμό (ΕΚ) αριθ. 2316/98 της Επιτροπής(4) για τους γάλους και γαλοπούλες πάχυνσης.
(5) Τον Ιούνιο του 2003, η εταιρεία παραγωγής υπέβαλε νέα στοιχεία που υποστηρίζουν αίτηση για έγκριση χωρίς χρονικό περιορισμό της χρήσης αυτής της πρόσθετης ύλης στους γάλους και γαλοπούλες πάχυνσης.
(6) Από την αξιολόγηση της αίτησης αυτής για έγκριση της χρήσης της εν λόγω πρόσθετης ύλης για τους γάλους και τις γαλοπούλες πάχυνσης προκύπτει ότι πληρούνται οι προϋποθέσεις που ορίζει η οδηγία 70/524/ΕΟΚ για την έγκριση χωρίς χρονικό περιορισμό.
(7) Κατά συνέπεια, η χρήση αυτής της πρόσθετης ύλης στους γάλους και στις γαλοπούλες πρέπει να επιτραπεί χωρίς χρονικό περιορισμό.
(8) Από την αξιολόγηση της αίτησης συνάγεται ότι απαιτούνται ορισμένες διαδικασίες για την προστασία των εργαζομένων από την έκθεση στην πρόσθετη ύλη που αναφέρεται στο παράρτημα. Η προστασία αυτή εξασφαλίζεται με την εφαρμογή της οδηγίας 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία(5), όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου(6).
(9) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παρασκεύασμα που ανήκει στην ομάδα "ένζυμα" και αναφέρεται στο παράρτημα εγκρίνεται για χρήση ως πρόσθετη ύλη για τη διατροφή των ζώων υπό τους όρους που προβλέπονται στο παράρτημα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Φεβρουαρίου 2004.

Labels: 0
17
6